LTX พุ่งกระฉูดเกือบ 13% นิวไฮในรอบกว่า 3 ปี รับงบ Q3 กำไรโตแตะ 180 ลบ.
LTX พุ่งกระฉูดเกือบ 13% นิวไฮในรอบกว่า 3 ปี รับงบ Q3 กำไรโตแตะ 180 ลบ. โดยปิดตลาดภาคเช้า ราคาอยู่ที่ระดับ 75.50 บาท บวก 8.50 บาท หรือ 12.69% สูงสุด 86.75 บาท ต่ำสุด 70 บาท ด้วยมูลค่าซื้อขาย 5.37 ล้านบาท
16 ก.พ. 2561

ผู้สื่อข่าวรายงานว่าหุ้นบริษัท ลัคกี้เท็คซ์ (ไทย) จำกัด (มหาชน) หรือ LTX ปิดตลาดภาคเช้า ราคาอยู่ที่ระดับ 75.50 บาท บวก 8.50 บาท หรือ 12.69% สูงสุด 86.75 บาท ต่ำสุด 70 บาท ด้วยมูลค่าซื้อขาย 5.37 ล้านบาท ทั้งนี้ ราคาหุ้นปรับตัวขึ้นแรงในรอบ 3 ปี 6 เดือน นับตั้งแต่หุ้นขึ้นไปทดสอบระดับ 76 บาท เมื่อวันที่ 21 ก.ค.57

พร้อมกันนี้ LTX รายงานผลการดำเนินงานไตรมาส 3 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากกำไรขั้นต้นของสิ่งทอผ้าผืนมีมูลค่าเพิ่มขึ้น 60 ล้านบาท หรีอ 64% เมื่อเทียบกับงวดเดียวกันของปีก่อน รายได้จากการขายสิ่งทอผ้าผืนซึ่งเป็นรายได้หลักของบริษัท (ประมาณ 55% ของรายได้จากการขายรวม) ในงวดนี้มีมูลค่าเท่ากับ 1,275 ล้านบาท เพิ่มขึ้น 38 ล้านบาท หรือ 3% เมื่อเทียบกับงวดเดียวกันเมื่อปีก่อน
โดยยอดขายในปนะเทศเพิ่มขึ้น 28 ล้านบาท และยอดขายต่างประเทศเพิ่มขึ้น 10 ล้านบาท จากราคาขายเฉลี่ยต่อหน่วยที่ขยับเพิ่มสูงขึ้น และบริษัทสามารถควบคุมคุณภาพของสินค้าที่ผลิตให้ตรงตามความต้องการของลูกค้าได้ดีขึ้นจึงทำให้ต้นทุนขายลดลง ส่งผลให้กำไรขั้นต้นของสิงทอผ้าผืนเพิ่มขึ้น
ขณะที่ค่าใช้จ่ายในการขายเท่ากับ 36 ล้านบาท ลดลง 41 ล้านบาท หรือ 53% เนื่องจากการลดลงของค่าใช้จ่ายในการชดเชยคุณภาพของสินค้าจำนวน 33 ล้านบาท และค่านายหน้าจำนวน 5 ล้านบาท
อีกทั้งค่าใช้จ่ายในการบริหารเท่ากับ 40 ล้านบาท ลดลง 34 ล้านบาท หรือ 45% เนื่องจากการลดลงของผลขาดทุนจากการขายวัตถุดิบที่ไม่สามารถใช้ในการผลิตสุทธิจำนวน 24 ล้านบาท ค่าใช้จ่ายในการบริหารจัดการจำนวน 2.1 ล้านบาท ค่าใช้จ่ายเดินทางจำนวน 1.4 ล้านบาท และค่าใช้จ่ายเกี่ยวกับคอมพิวเตอร์จำนวน 1.7 ล้านบาท
นอกจากนี้ ส่วนแบ่งกำไรจากเงินลงทุนตามวิธีส่วนได้เสียเพิ่มขึ้น 3 ล้านบาท หรือ 8% เมื่อเทียบกับงวดเดียวกันของปีก่อน เนื่องจากบริษัทร่วมมีผลประกอบการดำเนินงานที่ดีขึ้น จึงทำให้บริษัทรับรู้ส่วนแบ่งกำไรจากเงินลงทุนในบริษัทร่วมตามวิธีส่วนได้เสียเท่ากับ 36 ล้านบาท